paragraph_text: Still Life četvrti je studijski album švedskog heavy metal sastava Opeth. Album je 18. listopada 1999. godine objavila diskografska kuća Peaceville Records. Budući da je nakon objave prethodnog albuma My Arms, Your Hearse napustio Candlelight i Century Black Records, to je njegov prvi uradak koji je objavila navedena kuća. Ovo je ujedno i prvi album grupe na kojem bas-gitaru svira Martín Méndez.